CELEX: 32016D1899
Language: hu
Date: 2016-10-26 00:00:00
Title: A Bizottság (EU) 2016/1899 végrehajtási határozata (2016. október 26.) a 92/260/EGK, a 93/197/EGK és a 2004/211/EK határozatoknak a törzskönyvezett lovak Egyiptom egyes részeiből való ideiglenes beléptetése és behozatala tekintetében történő módosításáról (az értesítés a C(2016) 6791. számú dokumentummal történt) (EGT-vonatkozású szöveg)

28.10.2016   
            
            
               HU
            
            
               Az Európai Unió Hivatalos Lapja
            
            
               L 293/42
            
         A BIZOTTSÁG (EU) 2016/1899 VÉGREHAJTÁSI HATÁROZATA
   (2016. október 26.)
   a 92/260/EGK, a 93/197/EGK és a 2004/211/EK határozatoknak a törzskönyvezett lovak Egyiptom egyes részeiből való ideiglenes beléptetése és behozatala tekintetében történő módosításáról
   
      
         (az értesítés a C(2016) 6791. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 12. cikke (1) és (4) bekezdésére, 15. cikkének a) pontjára, valamint 19. cikkének bevezető mondatára, továbbá a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalára irányadó állat-egészségügyi feltételeket. Az irányelv többek között felhatalmazza a Bizottságot arra, hogy meghatározza a törzskönyvezett lovak Unióba való ideiglenes beléptetésére és behozatalára vonatkozó különleges feltételeket.
            
         
               (2)
            
            
               A 92/260/EGK bizottsági határozat (2) értelmében a tagállamoknak engedélyezniük kell a határozat I. mellékletében felsorolt harmadik országokból származó törzskönyvezett lovak ideiglenes beléptetését. A szóban forgó melléklet meghatározza azon harmadik országok jegyzékét, amelyekben hivatalos régiókba sorolás alkalmazott, és az említett országokat egészségügyi helyzetüknek megfelelő állat-egészségügyi csoportokba sorolja.
            
         
               (3)
            
            
               A 93/197/EGK bizottsági határozat (3) értelmében a tagállamoknak engedélyezniük kell a határozat I. mellékletében felsorolt harmadik országokból származó törzskönyvezett, valamint tenyésztési és termelési célú lófélék behozatalát. A szóban forgó melléklet meghatározza azon harmadik országok jegyzékét, amelyekben hivatalos régiókba sorolás alkalmazott, és az említett országokat egészségügyi helyzetüknek megfelelő állat-egészségügyi csoportokba sorolja.
            
         
               (4)
            
            
               A 2004/211/EK bizottsági határozat (4) létrehozza a tagállamok által a lófélék, továbbá a lófélék spermájának, petesejtjeinek, és embrióinak behozatalára feljogosított harmadik országoknak és – amennyiben a régiókba sorolás alkalmazott – azok részeinek jegyzékét. A határozat I. melléklete tartalmazza az említett jegyzéket, továbbá a harmadik országokat vagy részeiket meghatározott állat-egészségügyi csoportokba sorolja.
            
         
               (5)
            
            
               A 92/260/EGK, a 93/197/EGK és a 2004/211/EK határozatok Egyiptomot az E. állat-egészségügyi csoportba sorolták. Ugyanakkor a 2010 júniusában Egyiptomban végzett állat-egészségügyi ellenőrzést követően a Bizottság úgy határozott, hogy az említett harmadik országban tapasztalt helyzet súlyos állat-egészségügyi veszélyt jelenthet az Unió lóállományára. Ennek eredményeként elfogadásra került a 2010/463/EU bizottsági határozat (5), amely törölte Egyiptomot a 92/260/EGK, a 93/195/EGK és a 93/197/EGK határozatok I. mellékletének E. állat-egészségügyi csoportjából, továbbá módosította a 2004/211/EK határozat I. mellékletében az Egyiptomra vonatkozó bejegyzést.
            
         
               (6)
            
            
               Az Állat-egészségügyi Világszervezet (OIE) által kidolgozott, „lóbetegségektől mentes övezet” (6) fogalma a 2009/156/EK rendelet szerinti régiókba sorolás elvét tükrözi. A lóbetegségektől mentes övezet tehát valamely ország területének külön állatorvosi felügyelet alatt álló, több meghatározott lóbetegségtől mentes része, amelyet általában olyan esetben hoznak létre, ahol az ország egész területén nem megvalósítható vagy teljesíthető az összes lóbetegség ellenőrzése vagy felszámolása. A lóbetegségektől mentes övezetben az egyes lóféléknek más lóféléktől való elkülönítésének alapját a megbízható biológiai biztonsági intézkedések, a tanúsítási szabványok és eljárások végrehajtása, a készenléti tervezés és az övezetben található lovak beazonosítása és mozgásuk visszakövetése képezik.
            
         
               (7)
            
            
               Egyiptom 2016 júniusában felkérte a Bizottságot az ország exportstátuszának újraértékelésére, és a Kairó keleti szélén található Egyptian Armed Forces Veterinary Hospital (az Egyiptomi Fegyveres Erők Állatklinikája) körüli lóbetegségektől mentes övezet kialakítására vonatkozó dokumentációt nyújtott be. A lóbetegségektől mentes övezetet autópálya köti össze a tőle kevesebb mint 10 km-re található Kairói Nemzetközi Repülőtérrel.
            
         
               (8)
            
            
               Az Egyiptom által benyújtott dokumentumokból úgy tűnik, hogy az Egyiptom által nyújtott garanciák elegendőek ahhoz, hogy az országot visszasorolják az E. állat-egészségügyi csoportba, és engedélyezzék az egyiptomi lóbetegségektől mentes övezetből a törzskönyvezett lovak ideiglenes beléptetését és behozatalát.
            
         
               (9)
            
            
               A 92/260/EGK, a 93/197/EGK és a 2004/211/EK határozatot ezért megfelelően módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A HATÁROZATOT:
   1. cikk
   A 92/260/EGK határozat I. melléklete e határozat I. mellékletének megfelelően módosul.
   2. cikk
   A 93/197/EGK határozat I. melléklete e határozat II. mellékletének megfelelően módosul.
   3. cikk
   A 2004/211/EK határozat I. melléklete e határozat III. mellékletének megfelelően módosul.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2016. október 26-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 192., 2010.7.23., 1. o.
   
   
      (2)  A Bizottság 1992. április 10-i 92/260/EGK határozata a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
   
      (3)  A Bizottság 1993. február 5-i 93/197/EGK határozata a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról (HL L 86., 1993.4.6., 16. o.).
   
      (4)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (5)  A Bizottság 2010. augusztus 20-i 2010/463/EU határozata Egyiptom bizonyos részeiről a törzskönyvezett lovak ideiglenes behozatala, ideiglenes kivitelt követő újrabehozatala vagy behozatala, valamint a lófélék spermájának behozatala tekintetében a 92/260/EGK, a 93/195/EGK, a 93/197/EGK és a 2004/211/EK határozat módosításáról (HL L 220., 2010.8.21., 74. o.).
   
      (6)  http://www.oie.int/en/our-scientific-expertise/specific-information-and-recommendations/international-competition-horse-movement/equine-disease-free-zones/
   
      I. MELLÉKLET
      A 92/260/EGK határozat I. mellékletében az E. állat-egészségügyi csoportba tartozó országok jegyzéke helyébe a következő lép:
      
         „Egyesült Arab Emirátusok (AE), Bahrein (BH), Algéria (DZ), Egyiptom (3) (EG) Izrael (4) (IL), Jordánia (JO), Kuvait (KW), Libanon (LB), Marokkó (MA), Omán (OM), Katar (QA), Szaúd-Arábia (3) (SA), Tunézia (TN), Törökország (3) (TR)”.
      
   
   
      II. MELLÉKLET
      A 93/197/EGK határozat I. mellékletében az E. állat-egészségügyi csoportba tartozó országok jegyzéke helyébe a következő lép:
      
         „Egyesült Arab Emírségek (3) (AE), Bahrein (3) (BH), Algéria (DZ), Egyiptom (2) (3) (EG), Izrael (5) (IL), Jordánia (3) (JO), Kuvait (3) (KW), Libanon (3) (LB), Marokkó (MA), Mauritius (3) (MU), Omán (3) (OM), Katar (3) (QA), Szaúd-Arábia (2) (3) (SA), Tunézia (TN), Törökország (2) (3) (TR)”.
      
   
   
      III. MELLÉKLET
      A 2004/211/EK határozat I. melléklete a következőképpen módosul:
      
                  1.
               
               
                  az Egyiptomra vonatkozó bejegyzés helyébe a következő lép:
                  
                              „EG
                           
                           
                              Egyiptom
                           
                           
                              EG-0
                           
                           
                              Az ország egész területe
                           
                           
                              E
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
                              EG-1
                           
                           
                              Az El Nasr roadon található Egyptian Armed Forces Veterinary Hospitalnál (az Egyiptomi Fegyveres Erők Állatklinikája) kialakított lóbetegségektől mentes övezet, amely átszeli az AL Ahly Club-ot (Kairó) és a Kairói Nemzetközi Repülőtérre vezető autópálya-szakaszt (részletekért lásd a 7. mezőt)
                           
                           
                              E
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —”
                           
                        
            
                  2.
               
               
                  A melléklet a következő 7. mezővel egészül ki:
                  
                              „7. mező
                           
                        
                              EG
                           
                           
                              Egyiptom
                           
                           
                              EG-1
                           
                           
                              A Kairó keleti szélén, az El Nasr Roadon található Egyptian Armed Forces Veterinary Hospital (az Egyiptomi Fegyveres Erők Állatklinikája) körül kialakított mintegy 0,1 km2-es lóbetegségektől mentes övezet, amely átszeli az Al Ahly Club-ot (é.sz. 30°04′19,6″ k.h. 31°21′16,5″), valamint az El Nasr Road és a Kairói Nemzetközi Repülőtérre vezető út 10 km-es szakaszát.
                              
                                          a)
                                       
                                       
                                          A lóbetegségektől mentes övezet határainak meghatározása:
                                          Az El Nasr Road és az El-Shaheed Ibrahim El-Shaikh Road kereszteződésétől (é.sz. 30°04′13,6″ k.h. 31°21′04,3″) az El-Shaheed Ibrahim El-Shaikh Roadon É-ra 500 m-t az El-Shaheed Ibrahim El-Shaikh Road és a „Passage Inside Armed Forces” (a továbbiakban: átjáró) első kereszteződéséig, majd jobbra fordulva az átjárón, K-re haladva 100 m-t, ismét jobbra fordulva és az átjárón D-re haladva 150 m-t, majd balra fordulva az átjárón, K-re haladva további 300 m-t, majd jobbra fordulva D-re az átjárón egészen az El-Nasr Roadig, ezt követően jobbra fordulva, DNY-ra haladva 300 m-t az El-Nasr Roadon az El-Nasr Road és a Hassan Ma'moon Road kereszteződésével szemköztig, itt jobbra fordulva és az átjárót követve É-ra 100 m-t, majd balra fordulva, 120 m-t haladva az átjárón Ny-ra, ismét balra fordulva az átjárón 200 m-t haladva D-re, ezt követően jobbra indulva az El-Nasr Roadon Ny-ra 100 m-t az El Nasr Road és az El-Shaheed Ibrahim El-Shaikh Road kereszteződéséig.
                                       
                                    
                                          b)
                                       
                                       
                                          A lóbetegségektől mentes övezeten belül a exportot megelőző karantén területének meghatározása:
                                          Az El-Nasr Road és a Hassan Ma'moon Road kereszteződésével szemközti ponttól az átjárón É-ra haladva 100 m-t, majd jobbra fordulva és K-re haladva az átjárón 250 m-t, ismét jobbra fordulva az átjárón haladva D-re 50 m-t az El-Nasr Roadig, itt jobbra fordulva és DNY-ra haladva az El-Nasr Roadon 300 m-t, az El-Nasr Road és a Hassan Ma'moon Road kereszteződésével szemben lévő pontig.”